# Likumprojekts

**Grozījumi likumā “Par nodokļiem un nodevām”**

Izdarīt likumā “Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.) šādus grozījumus:

1. Papildināt 1.panta 27.punkta otro teikumu pēc vārda “dokumentus” ar vārdiem “izņemot muitas deklarāciju pārbaudes saskaņā ar Padomes 1992.gada 12.oktobra Regulu Nr.2913/92 par Kopienas Muitas kodeksa izveidi, kuru veikšanai nodokļu administrācija ir tiesīga pieprasīt no nodokļu maksātāja nepieciešamos dokumentus”.
2. Izslēgt 11.panta otrās daļas 32.punktu.
3. Izslēgt 15.panta pirmās daļas 8.punktu.
4. 18.pantā:

izslēgt pirmās daļas 13.punktu;

papildināt pirmo daļu ar 19.punktu šādā redakcijā:

“19) nodrošināt publiski pieejamu sabiedriskā labuma organizāciju vienoto datu bāzi (reģistru).”.

1. Aizstāt 24.1panta ceturtās daļas pirmajā teikumā vārdus “Valsts ieņēmumu dienesta ģenerāldirektors, viņa vietnieks vai teritoriālās iestādes direktors” ar vārdiem “Valsts ieņēmumu dienests”.
2. Aizstāt 25.2panta pirmās daļas ievaddaļā vārdus “teritoriālās iestādes direktors” ar vārdiem “nodokļu administrēšanas struktūrvienības vadītājs”.
3. 26.1pantā:

izteikt pirmās daļas ievaddaļu šādā redakcijā:

“Vienlaikus ar nodokļu administrācijas kontroles (pārbaudes, revīzijas) rezultātā pieņemtā lēmuma paziņošanu, kā arī lēmuma par nokavēto nodokļu maksājumu piedziņu pieņemšanu nodokļu administrācija ir tiesīga piemērot šādus minēto lēmumu izpildes nodrošinājuma līdzekļus:”;

aizstāt trešajā daļā vārdus “pirms normatīvajā aktā vai nodokļu administrācijas kontroles (pārbaudes, revīzijas) rezultātā pieņemtajā lēmumā noteiktā maksāšanas termiņa” ar vārdiem “pirms lēmuma pieņemšanas par nodokļu administrācijas kontroles (pārbaudes, revīzijas) rezultātiem”.

1. Papildināt 28.pantu ar 2.2 daļu šādā redakcijā:

“(22) Šā panta otrajā daļā minētās pārbaudes veikšana neierobežo nodokļu administrācijas tiesības nodokļu revīzijas (audita) rezultātā precizēt pārmaksāto nodokļu summas, kuras nodokļu maksātājam ir atmaksātas vai novirzītas nokavēto vai kārtējo nodokļu maksājumu segšanai”.

1. 28.1pantā:

izteikt panta nosaukumu šādā redakcijā:

“28.1pants. Nodokļu un citu maksājumu reģistrēšanas elektronisko ierīču un iekārtu lietošana nodokļu un nodevu aprēķināšanai”;

izslēgt trešo daļu.

1. Papildināt 30.panta sestās daļas pirmo teikumu pēc vārda “uzskatāma” ar vārdu “iepirkto”.
2. Pārejas noteikumos:

aizstāt 98.punktā skaitļus un vārdus “2010.gada 1.janvārī” ar vārdiem un skaitļiem “2011.gada 1.janvārī”;

aizstāt 99.punktā skaitļus un vārdus “2011.gada 1.janvārim” ar vārdiem un skaitļiem “2012.gada 1.janvārim”;

izslēgt 111.punktu;

papildināt pārejas noteikumus ar 116. un 117.punktu šādā redakcijā:

“116. Grozījumi likuma 18.panta pirmajā daļā attiecībā uz 13.punkta izslēgšanu stājas spēkā 2013.gada 1.janvārī.

117. Nodokļu maksātājiem jāveic uz 2009.gada 31.decembri atlikumā esošo pavadzīmju numuru inventarizācija un ne vēlāk kā līdz 2010.gada 15.janvārim jāiesniedz Valsts ieņēmumu dienestā pārskats par pavadzīmju numuru izlietojumu, ievērojot Ministru kabineta 2005.gada 27.decembra noteikumus Nr.1038 “Noteikumi par pavadzīmēm ar Valsts ieņēmumu dienesta piešķirtiem numuriem”. Neizlietotos pavadzīmju numurus anulē”.

Likums stājas spēkā 2010.gada 1.janvārī.

Finanšu ministrs E.Repše

Vīza:

Valsts sekretārs M.Bičevskis

E.Silova

67095515, edite.silova@fm.gov.lv